Saida
<s>Saida (arapski: سعيدة/Saʿīda, berberski: Sɛida) je grad od 142,497 stanovnika na sjeverozapadu Alžira u Pokrajini Sajida u kojoj je i administrativni centar.</s>

<s>Geografske karakteristike</s>

<s>Saida leži na južnim obroncima planina Masiva Tel Atlas i na sjevernom rubu Visoravni slaništa., udaljena od Sidi Bel Abesa 95 km jugoistočno.</s>

<s>Historija</s>

<s>Historija Saide seže do rimskih vremena, kad su oni zbog njenog strateški važnog položaja, podigli utvrdu.</s>

<s>Saida je bila utvrda legendarnog alžirskog lidera protiv francuske dominacije Abd el-Kadera, koji je spalio grad 1844. kad je vidio da ga više nemože braniti protiv daleko nadmoćnijih francuskih snaga.</s>

<s>Današnja Saida niknula je uz garnizon francuske vojske koji je osnovan 1850.</s>

<s>Saida je službeno osnovana kao administrativni centar mješovite vojno-civilne općine za Francuske kolonijalne uprave dekretom 1868., a status punopravne općine dobila je dekretom 1871.</s>

<s>Svojevremeno je bila slavna po tom što je u njoj bio stacioniran puk Legije stranaca.</s><s>Na rast grada značajno je utjecala izgradnja željezničke pruge Oran - Bešar koja je došla do grada 1862.</s>

<s>Privreda</s>

<s>Grad se prostire duž desne obale Vadi Saide, zaštićen šumovitim planinama na suprotnoj obali, koje se strmo uzdižu do visine 1200 metara.</s><s>Okolica grada je plodna jer ima dosta padavina, pa se po oranicama duž vadija na sjeveru sade žitarice (uglavnom pšenica), a po obroncima masline i grožđe.</s>

<s>Za razliku od tog po sušnoj stepskoj Visoravni slaništa južno i istočno od grada, po kojoj raste trava esparto i grmoliko bilje napasaju se uglavnom stada koza i ovaca, ali se na manjim parcelama također sade žitarice.</s><s>Zbog tih resursa Saida je izrasla u tzančajno trgovište za vunu, stoku i žitarice.</s>

<s>Saida je poznata po finoj koži iz njenih štavionica i po mineralnoj vodi koja se flašira.</s>

<s>Izvori</s>

<s>Vanjske veze</s>

<s>Saïda, Algeria 
Gradovi u Alžiru</s>

